**Eiropas Savienības struktūrfondu un Kohēzijas fonda**

**2014.-2020.gada plānošanas perioda**

**Uzraudzības komitejas sēdes**

**PROTOKOLS**

**Nr.P-2023/UK/14-20/3**

Attālināti MS teams

|  |  |
| --- | --- |
| 2023.gada 6.decembrī | Sēdes sākums plkst. 10.00 |

Sēdes vadītājs Eiropas Savienības fondu Uzraudzības komitejas priekšsēdētājs: Armands Eberhards

**Lietotie saīsinājumi:**

|  |  |
| --- | --- |
| 1.3.1.1.pasākums | 1.3.1.specifiskā atbalsta mērķa “Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm” 1.3.1.1. pasākums “IKT risinājumu un pakalpojumu attīstība un iespēju radīšana privātajam sektoram” |
| 2.1.1.SAM | 2.1.1. specifiskais atbalsta mērķis „Uzlabot elektroniskās sakaru infrastruktūras pieejamību lauku teritorijās” |
| 2.2.1.1.pasākums | 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākums “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” |
| 9.1.4.4.pasākums | 9.1.4. specifiskā atbalsta mērķa "Palielināt diskriminācijas riskiem pakļauto personu integrāciju sabiedrībā un darba tirgū" 9.1.4.4. pasākums "Dažādību veicināšana (diskriminācijas novēršana)” |
| CFLA | Centrālā finanšu un līguma aģentūra |
| EK | Eiropas Komisija |
| e-portfelis | ES fondu UK dokumentu vadības sistēma: www.esfondi.lv/ Profesionāļiem / Uzraudzības komiteja / UK e-portfelis 2021 – 2027 |
| ES | Eiropas Savienība |
| ES fondi | Eiropas Savienības struktūrfondi un Kohēzijas fonds |
| ESF + | Eiropas Sociālais fonds Plus |
| FM | Finanšu ministrija |
| IKT | Informācijas un komunikācijas tehnoloģijas |
| LDDK | Latvijas Darba devēju konfederācija |
| LM | Labklājības ministrija |
| LVRTC | Latvijas valsts radio un televīzijas centrs |
| SAM | Specifiskais atbalsta mērķis |
| SIF | Sabiedrības integrācijas fonds |
| SM | Satiksmes ministrija |
| UK | Eiropas Savienības fondu uzraudzības komiteja |
| VARAM | Vides aizsardzības un reģionālās attīstības ministrija |
| VI | Eiropas Savienības struktūrfondu un Kohēzijas fonda vadošā iestāde |

**Sēdes atklāšana un darba kārtības apstiprināšana**

**A.Eberhards (VI)** šī informatīvā UK sēde, kas visticamāk būs pēdējā 2014.-2020.gada plānošanas perioda sēde, ir veltīta kā atskats uz mūsu kopējo sniegumu, izvērtējot programmu aktivitātes, paskatoties kritiskāk uz atsevišķiem problēmjautājumiem, kas jārisina, atbildot uz jautājumiem, ko un kā mēs varētu darīt labāk tālāk, kā arī tradicionāli mēģināt atbildēt uz jautājumiem, kas tikuši runāti iepriekšējās UK sēdēs, kā arī būs aktuāli 2021.-2027.gada plānošanas periodā, t.sk., IKT ieviešana, dažādības un nediskriminācijas veicināšana u.tml. A.Eberhards (VI) skaidro, ka šajā UK sēdē tiek piedāvāta virkne informatīvu jautājumu, kas raksturotu šo kontekstu.

Ieskicē, ka ES fondu 2014.-2020.gada plānošanas perioda programmas noslēgumā ir ļoti daudz izaicinājumu. Viens no būtiskākajiem izaicinājumiem bija, pirmkārt, Covid-19 pandēmijas seku likvidēšana, otrkārt, Krievijas nepamatotais agresijas karš Ukrainā, kas atstāja iespaidu gan uz piegāžu ķēžu, gan uz makroekonomisko situāciju, radot energoresursu šoku, materiālu un izejvielu trūkumu.

Šis ļoti sarežģītais konteksts atstāja ietekmi uz lielajiem ES fondu infrastruktūras projektiem, tādēļ tika izmantoti EK piedāvātie risinājumi un papildus elastības rīki, piemēram, projektu posmošana, SAFE u.tml., lai efektīvāk reaģētu uz izmaiņām ES fondu investīciju portfelī kopumā un lai izmantotu visu pieejamos finanšu resursus.

Pateicas visiem kolēģiem gan nozaru ministrijās, gan tiem, kas strādājuši ar projektiem un finansējuma saņēmējiem, kā arī novēl visiem izturību un veiksmīgi sagaidīt ES fondu 2014.-2020.gada plānošanas perioda finišu.

**L.Sproģe (EK - DG REGIO)** sūta sveicienus no Briseles. Ņemot vērā, ka šī ir visticamāk pēdējā ES fondu 2014.-2020.gada plānošanas perioda sēde, akcentē, ka šis ir ļoti svarīgs moments ieviešanas procesā, un mums visiem ir kopīgs mērķis, proti, ES fondu apguve. Atbalsta, ka Latvijai ir bijuši daudzi svarīgi izaicinājumi, piemēram, karš Ukrainā, piegāžu ķēžu pārrāvumi, cenu pieaugumi u.tml., tomēr uzdevums joprojām ir nemainīgs – ES fondu veiksmīga ieviešana, pilnīga ES fondu piešķīruma apguve.

EK skatās ļoti rūpīgi uz visiem cipariem, kas nāk no Latvijas, tomēr Latvijas situāciju kopumā vērtē pozitīvi, pateicoties ierēdņu kompetencei. Akcentē, ka jāraugās uz priekšu un jāizvērtē, kurās nozarēs ieviešana sistemātiski kavējas, ko var darīt lietas labā, lai ES fondu 2021.-2027.gada plānošanas perioda beigās nebūtu tik liela stresa. Novēl visiem UK dalībniekiem veiksmīgu sēdi un veiksmīgu ES fondu 2014.-2020.gada plānošanas perioda noslēgumu.

**A.Aurimas (EK - DG EMPL)** papildina, ka EK 2023.gada 21.novembrī ir publicējusi ļoti svarīgu dokumentu - Rudens paketi[[1]](#footnote-2), kurā apkopota situācija ES ekonomiskās izaugsmes un darba tirgus jomā. Galvenais secinājums ir, ka, neskatoties uz ekonomiskās izaugsmes palēnināšanos, ES tirgus darbojas spēcīgi, tomēr riski kā Krievijas karš Ukrainā, samilzušie konflikti Tuvajos Austrumos rada nenoteiktību. Tāpat ir arī citi trūkumi, piemēram, darba spēka un prasmju trūkums, kas ir būtisks šķērslis ES ilgtspējīgai izaugsmei. Tāpat ir skaidrs, ka sociālās aizsardzības un iekļaušanas politika daudzās ES dalībvalstīs būs ļoti nozīmīga. EK piedāvājusi vairākas iniciatīvas un rīkus, t.sk., lai risinātu prasmju un darba spēka trūkuma problēmu. Pateicas visiem kolēģiem no EK un Latvijas par iesaisti, lai Latvija maksimāli izmantotu savu ES fondu piešķīrumu. Novēl veiksmīgu sēdi un diskusijas.

**1.** **2014-2020 ES fondu investīciju ieviešana, t.sk. izvērtējumi un programmas noslēgšana**

**R.Dzelzkalējs (VI)** prezentē ES fondu 2014.–2020.gada plānošanas perioda investīciju progresu, aktualitātes, t.sk. izaicinājumus programmas noslēgumā, ES fondu ieguldījumu izvērtēšanu, komunikācijas un redzamības pasākumu ieviešanu (skatīt materiālus e-portfelī[[2]](#footnote-3)).

**A.Krūmiņa (CFLA)** prezentē projektu ieviešanas aktualitātes ES fondu 2014.–2020.gada plānošanas perioda, t.sk., par 2023.gada prioritāti – maksājumu intensificēšanu, perioda slēgumu, izmaiņām starp 2014.-2020. un 2021.-2027.gada plānošanas periodu, piemin veiksmīgo projektu piemērus un informatīvos pasākumus (skatīt materiālus e-portfelī[[3]](#footnote-4)).

**2. IKT platformu un procesu pilnveidē sasniegtais investīciju ieviešanas progress**

**G.Ozols (VARAM)** prezentē IKT platformu un procesu pilnveides progresu, projektu sasniegumu piemēriem, 2.2.1.1.pasākuma ietvaros, kā arī par izaicinājumiem, noslēdzot 2014.-2020.gada plānošanas periodu (skatīt materiālus e-portfelī[[4]](#footnote-5)). Ieskicē ES fondu 2021.-2027.gada plānošanas perioda 1.3.1.1.pasākuma plānoto laika grafiku.

**3.** **Sasniegtais un turpmākie soļi investīciju ieviešanā pasākumā “Dažādību veicināšana (diskriminācijas novēršana)”**

**S.Rozentāle (LM)** prezentē informāciju par 9.1.4.4.pasākumu, t.sk., ieviešanas nosacījumiem, izmēģinājumprojektu atbalsta pasākumu sniegšanai bezpajumtniekiem, pasākuma ieguvumiem, LM plānotajiem sociālās atstumtības un diskriminācijas riska mazināšanas pasākumiem ES fondu 2021.-2027.gada plānošanas periodā  (skatīt materiālus e-portfelī[[5]](#footnote-6)).

**J.Vjakse (LDDK)** jautā, vai ir uzskaitīts, cik no bezpajumtniekiem ir atraduši darba vietu un vai ir veikts aprēķins, cik lielas izmaksas pēc projekta ir jānodrošina pašvaldībai ilgtspējas nodrošināšanai.

**S.Rozentāle (LM)** skaidro, ka visa statistiskā informācija un aprēķini ir pieejami SIF tīmekļa vietnē[[6]](#footnote-7), piemēram, darba meklējumi bija ~35 klientiem, bet 46% sāka strādāt pilna vai nepilna laika darbu, un papildina, ka vajadzētu domāt par atbalstītā darba iespējām šai mērķa grupai arī nākotnē. Izmēģinājuma projekta dalībnieki ir atzinuši, ka nereti institūcijas, kurām būtu jāsniedz palīdzība darba meklējumos vai pārkvalifikācijā, ļoti skeptiski raugās uz viņu pieredzi un iespējamo pienesumu, piedāvājot nepiemērotus kursus. Saistībā ar izmaksām pēc projekta, kas būtu jānodrošina pašvaldībai ilgtspējas nodrošināšanai, ir veikti aprēķini, kas saistīti vairāk ar dzīvokļu pieejamību, nevis sociālo darbinieku vai mentoru atbalsta nodrošināšanu.

**J.Stupaka-Fišere (EK)** pateicas par iedvesmojošo pilotprojektu. Atzīst, ka EK ir konstatējuši, ka valsts līmenī trūkst vienotas stratēģijas un uzskaites sistēmas, turklāt, piemēram, par slēpto bezpajumtniecību dati nemaz nav pieejami. EK atzinīgi vērtē mājokļu pieejamības pamatnostādnes[[7]](#footnote-8), kas nesen tika pieņemtas. Aicina skaidrot, kāds ir LM viedoklis par iespējamu turpmāko politikas izstrādes soļu termiņiem, kā arī par stratēģijas nepieciešamību valsts līmenī, proti, vai tāda būtu nepieciešama valsts līmenī.

Izmēģinājumprojekts “Mājoklis vispirms” ir liels praktisks solis uz priekšu, kas atbilst arī labai praksei ES līmenī, proti, tā ir uz cilvēku vērsta integritātes pieeja, kā arī šis projekts sniedz ieguldījumu arī ES mērķī izbeigt bezpajumtniecību līdz 2030.gadam.

Jautā, vai LM sagaidītu lielāku ieinteresētību no pašvaldībām projekta turpināšanai.

Akcentē, ka Latvijā ir augsts materiālās nenodrošinātības līmenis, kas cieši saistīts ar bezpajumtniecību. Tādēļ vērš UK dalībnieku uzmanību, ka ESF+ programmas finansējums materiālās nenodrošinātības risināšanai ir nepietiekams, lai turpinātu atbalstu pēc 2026.gada vidus, un aicina to ņemt vērā nākotnē pārskatot izaicinājumus un vajadzības.

**S.Rozentāle (LM)** skaidro, ka LM 2024.gadā ieplānojusi veikt ES fondu finansētu izvērtējumu par bezpajumtniecības tiesiskā un saturiskā ietvara izpēti un priekšlikumu izvirzīšanu, kas varētu būt viens no pamatdokumentiem, lai veidotu kopējo stratēģisko ietvaru bezpajumtniecības problēmas risināšanai. LM sagaida, ka pakalpojumu nodrošinās arvien vairāk pašvaldību, lai gan šobrīd pašvaldībās par šo mērķa grupu ir ļoti daudz stereotipu un aizspriedumu, tādēļ jāiegulda darbs arī sabiedrības attieksme maiņas pasākumos. Papildina, ka ekonomiskās sadarbības un attīstības organizācijas jeb OECD pētījumā bepajumtniecības ziņā Latvija ir topa augšgalā, kas ir saistīts ar to, ka Latvijā nav nodefinēti statistiskie indikatori bezpajumtniecības uzskaitīšanai, tāpat absolūts izaicinājums ir slēptās bezpajumtniecības identificēšana. Min piemēru par Somijas paveikto bezpajumtniecības jautājumā. Lai veidotu mērķa grupai atbilstošu pakalpojumu, jāmēģina iegūt arī pakalpojumu saņēmēju jeb mērķa grupas personu viedoklis par nepieciešamajiem atbalsta pasākumiem.

**4. “Uzlabot elektroniskās sakaru infrastruktūras pieejamību lauku teritorijās” - sasniegtais investīciju ieviešanā**

**L.Austrupe (SM)** prezentē elektroniskās sakaru infrastruktūras pieejamības uzlabošana lauku teritorijās (2.1.1.SAM), t.sk., par Eiropa 2020 mērķiem, internetu laiku teritorijās, LVRTC funkcijām, optiskā tīkla infrastruktūras pārklājumu, plānotajiem ieguldījumiem “pēdējā jūdzē” (skatīt materiālus e-portfelī[[8]](#footnote-9)). Papildina, ka LVRTC nedrīkst sniegt pakalpojumu gala lietotājiem.

**Sēdes noslēgums**

 **A.Eberhards (VI)** pateicas visiem UK sēdes dalībniekiem. Papildina, ka ES fondu finansējums sniedz ļoti būtisku pienesumu sociālekonomisko problēmu risināšanai, kas savukārt ļauj sasniegt būtiskāko rezultātu vienā no Eiropas lielākajām solidaritātes politikām - veicināt konverģenci. Rezumējot ES fondu 2014.-2020.gada plānošanas periodu, akcentē, ka šīs investīcijas faktiski uzlabo iedzīvotāju dzīves kvalitāti, veicina ekonomisko attīstību un tālāku izaugsmi, kā arī dod savu pienesumu Eiropas kopējo vērtību stiprināšanā. Šis ir viens no posmiem, lai veiksmīgi nodrošinātu efektīvu ES fondu investīciju portfeļa un optimālu resursu izmantošanu, kā arī mēģināt sniegt atbalstu konkrētās jomās, eksperimentēt ar pilotprojektiem, tādējādi sasniedzot efektīvāku pienesumu kopējo vērtību sasniegšanā. VI apņemams sniegt tālāku informāciju un atgriezenisko saiti gan ES fondu 2014.-2020.gada plānošanas perioda, gan 2021.-2027.gada plānošanas perioda UK dalībniekiem, kā arī atbalstu un informāciju, lai varētu labāk novērtēt kopējo sniegumu

**J.Vjakse (LDDK)** pateicas VI, jo īpaši CFLA, kā arī nozaru ministrijām par ieguldīto darbu ES fondu 2014.-2020.gada plānošanas periodā, lai mēs visi varētu īstenot darbus, kā arī nav baidījušies pieņemt neērtus lēmumus par atsevišķu projektu izbeigšanu, kas būtiski palīdz investēt Latvijā ES fondu finansējumu. Pauž atzinību no sociālo partneru puses par iespēju piedalīties un izteikt savu viedokli.

**L.Sproģe (EK)** pateicas par kvalitatīvajām un interesantajām prezentācijām. Uzsver, ka galvenais nav apgūt, bet veiksmīgi investēt. Atzīst, ka šī sēde veidota ļoti pozitīvā manierē – ņemot vērā, ka Latvijai ir ļoti lieli izaicinājumi sociālajā jomā, t.sk., ir augsts nabadzības līmenis, liels bezpajumtnieku skaits, ir liels gandarījums, ka ES fondu pienesums Latvijai ir ļoti ievērojams. Papildina, ka Latvijas institūcijas skatās ne tikai uz veiksmīgajiem projektiem, bet pievērš uzmanību arī sociālajai jomai. Pateicas VI, CFLA, ministriju darbiniekiem un partneriem, jo Kohēzijas politikas ieviešana Latvijā patiešām ir veiksmīga, neskatoties uz milzīgajiem izaicinājumiem. EK ir ļoti gandarīti, ka Kohēzijas politika Latvijā veic lielu pienesumu. Atgādina, ka sarunas par Kohēzijas politikas nākotni ir sākušās un turpinās, tādēļ aicina ikvienu tajās aktīvi piedalīties. Latvija ir veiksmes stāsts neskatoties uz visu, tādēļ novēl Latvijai arī turpmāk palikt kā veiksmes stāstam.

Sēdi slēdz plkst. 12.05

|  |  |  |
| --- | --- | --- |
| Uzraudzības komitejas priekšsēdētājs | (paraksts\*) | A.Eberhards |

|  |
| --- |
| \*Dokuments ir parakstīts ar drošu elektronisko parakstu |

*L.Dzelzkalēja, 20260109*

**Pielikumi:**

1. 1.pielikums – 2023.gada 6.decembra ES fondu 2014.-2020.gada plānošanas perioda UK sēdes dalībnieku saraksts;
2. 2.pielikums – 2023.gada 6.decembra ES fondu 2014.-2020.gada plānošanas perioda UK sēdes videoieraksts.

**2023.gada 6.decembra ES fondu 2014.-2020.gada plānošanas perioda UK sēdes dalībnieku saraksts**

**UK balsstiesīgie dalībnieki:**

|  |  |  |
| --- | --- | --- |
| Nr. | Vārds, uzvārds | Pārstāvētā institūcija |
|  | Armands Eberhards | Komitejas priekšsēdētājs, Finanšu ministrijas kā vadošās iestādes vadītājs |
|  | Agnese Tomsone | Veselības ministrija |
|  | Andris Melnūdris | Latvijas Informācijas un komunikācijas tehnoloģijas asociācija |
|  | Anita Krūmiņa | Centrālā finanšu un līgumu aģentūra |
|  | Anita Līce | Rīgas un Pierīgas pašvaldību apvienība "Rīgas Metropole" |
|  | Anita Rūdule-Jansone | Latvijas Nacionālā projektu vadīšanas asociācija |
|  | Āris Ādlers | Nevalstisko organizāciju un Ministru kabineta sadarbības memoranda īstenošanas padome |
|  | Baiba Brusbārde | Latvijas Banka |
|  | Edgars Šadris | Finanšu ministrija |
|  | Gunita Osīte | Biedrība "Latvijas Lielo pilsētu asociācija" |
|  | Haralds Beitelis | Valsts kanceleja |
|  | Inese Vilcāne | Labklājības ministrija |
|  | Inga Ķirse | Labklājības ministrija (balsstiesīgās Sarmītes Veperes vietā) |
|  | Inta Remese | Tieslietu ministrija (balsstiesīgā Kaspara Ozola vietā) |
|  | Jolanta Vjakse | Latvijas Darba devēju konfederācija |
|  | Juris Žilko | Rīgas plānošanas reģions |
|  | Katrīna Zariņa | Latvijas Tirdzniecības un rūpniecības kamera |
|  | Lauma Muižniece | Latvijas Zinātnes padome |
|  | Ligita Austrupe | Satiksmes ministrija |
|  | Pārsla Rigonda Krieviņa | Zemkopības ministrija |
|  | Sandis Cakuls | Vides aizsardzības un reģionālās attīstības ministrija |
|  | Sandris Petronis | Latvijas Ārstu biedrība |
|  | Uldis Vītoliņš | Biedrība "Reģionālo attīstības centru un novadu apvienība" |
|  | Viesturs Ūlis | Zivsaimniecības konsultatīvā padome |

**UK padomdevēji, pieaicinātie eksperti un klausītāji:**

|  |  |  |
| --- | --- | --- |
| Nr. | Vārds, uzvārds | Pārstāvētā institūcija |
|  | Agate Paula Grasmane | Ārlietu ministrija |
|  | Agita Prikule | Zemkopības ministrija |
|  | Agnese Marnauza | Vides aizsardzības un reģionālās attīstības ministrija |
|  | Aigars Jaundzems | Finanšu ministrija |
|  | Aivars Voldeks | Veselības ministrija |
|  | Anda Pudāne | Sertifikācijas iestāde |
|  | Andis Strods | Satiksmes ministrija |
|  | Andris Skrastiņš | Eiropas Komisija (DG REGIO) |
|  | Andžela Korotkoručko | Satiksmes ministrija |
|  | Andžela Pētersone | Satiksmes ministrija |
|  | Anita Kalniņa | Finanšu ministrija |
|  | Anna Grīnberga | Labklājības ministrija |
|  | Anna Pukse | Finanšu ministrija |
|  | Anna Vībe | Labklājības ministrija |
|  | Aurimas Andrulis | Eiropas Komisijas (DG EMPL) |
|  | Austra Auziņa | Vides aizsardzības un reģionālās attīstības ministrija |
|  | Beata Berķe | Eiropas Komisija (DG EMPL) |
|  | Dace Burkāne | Centrālā finanšu un līgumu aģentūra |
|  | Dace Vilmane | Zemgales plānošanas reģions |
|  | Daina Alužāne | Biedrība "Alianse pārnozariskai ilgtspējīgai attīstībai" |
|  | Dainis Valdmanis | Satiksmes ministrija |
|  | Dana Prižavoite | Vides aizsardzības un reģionālās attīstības ministrija |
|  | Dana Šķērstena | Vides aizsardzības un reģionālās attīstības ministrija |
|  | Diāna Rancāne | Finanšu ministrija |
|  | Dita Krecere | VAS "Latvijas Valsts radio un televīzijas centrs" |
|  | Dorota Witoldson | Eiropas Komisija (DG REGIO) |
|  | Egija Gitendorfa | Konkurences padome |
|  | Elīna Drāzniece | Finanšu ministrija |
|  | Elīna Kļava | Vides aizsardzības un reģionālās attīstības ministrija |
|  | Evija Bistere | Vides aizsardzības un reģionālās attīstības ministrija |
|  | Evija Rubene | Iepirkumu uzraudzības birojs |
|  | Gatis Ozols | Vides aizsardzības un reģionālās attīstības ministrija |
|  | Gunta Līdaka | Finanšu ministrija |
|  | Ģirts Ozols | VAS "Valsts radio un televīzijas centrs" |
|  | Ieva Briņķe | Vides aizsardzības un reģionālās attīstības ministrija |
|  | Ieva Gaigala | Finanšu ministrija |
|  | Ieva Valtmane | Finanšu ministrija |
|  | Ilze Muriņa | Zemkopības ministrija |
|  | Inese Lase | Finanšu ministrija |
|  | Inese Otzule | Finanšu ministrija |
|  | Inga Lapsa | Finanšu ministrija |
|  | Inita Petrova | Finanšu ministrija |
|  | Irita Barkāne | Finanšu ministrija |
|  | Jelena Luca | Finanšu ministrija |
|  | Jeļena Stupaka | Eiropas Komisija (DG EMPL) |
|  | Joerg Lackenbauer | Eiropas Komisija (DG REGIO) |
|  | Juris Jātnieks | Vides konsultatīvās padome |
|  | Katrīna Idū | Latvijas Lauku forums |
|  | Kristīne Ancāne | Finanšu ministrija |
|  | Kristīne Mužica | VAS "Latvijas Valsts radio un televīzijas centrs" |
|  | Kurts Auza | Vides aizsardzības un reģionālās attīstības ministrija |
|  | Lelda Kalniņa | Vides aizsardzības un reģionālās attīstības ministrija |
|  | Liene Dzelzkalēja | Finanšu ministrija |
|  | Liene Gratkovska | Vides aizsardzības un reģionālās attīstības ministrija |
|  | Linda Sproģe | Eiropas Komisija (DG REGIO) |
|  | Līva Jirgensone | Finanšu ministrija |
|  | Marta Ķēniņa | Ekonomikas ministrija |
|  | Matīss Iesalnieks | Aizsardzības ministrija |
|  | Nata Lasmane | Revīzijas iestāde |
|  | Reinis Dzelzkalējs | Finanšu ministrija |
|  | Santa Sproģe-Rimša | Iekšlietu ministrija |
|  | Sigita Rozentāle | Labklājības ministrija  |
|  | Svetlana Sergejeva | Vides aizsardzības un reģionālās attīstības ministrija |
|  | Svetlana Ševčenko | Finanšu ministrija |
|  | Tiina Pahkasalo | Eiropas Komisijas (DG REGIO) |
|  | Uģis Bisenieks | Vides aizsardzības un reģionālās attīstības ministrija |

*2.pielikums*

**2023.gada 6.decembra ES fondu 2014.-2020.gada plānošanas perioda UK sēdes videoieraksts**

Videoieraksts pieejams saitē: [ ES fondu 2014-2020 Uzraudzības komitejas sēde (atālināti)-20231206\_095924-Meeting Recording.mp4](https://fmlv-my.sharepoint.com/%3Av%3A/g/personal/liva_jirgensone_fm_gov_lv/EXua_fsx9YFBjNqasEK2J8wBSuOfBN-2Uj8GYv8ADZeSjg?nav=eyJyZWZlcnJhbEluZm8iOnsicmVmZXJyYWxBcHAiOiJTdHJlYW1XZWJBcHAiLCJyZWZlcnJhbFZpZXciOiJTaGFyZURpYWxvZy1MaW5rIiwicmVmZXJyYWxBcHBQbGF0Zm9ybSI6IldlYiIsInJlZmVycmFsTW9kZSI6InZpZXcifX0%3D&e=7pFHMb)

1. EK rudens pakete 2024: [2024 European Semester: Autumn package (europa.eu)](https://commission.europa.eu/publications/2024-european-semester-autumn-package_lv?etrans=lv) [↑](#footnote-ref-2)
2. VI prezentācija - [PowerPoint Presentation (esfondi.lv)](https://www.esfondi.lv/uk_ak_2014_2020_assets/01_uzraudzibas_komiteja/01_s%C4%93de/2023-12-06_uk_sede/1_darba_materiali/1.1_vi_14-20_progress_uk_06122023.pdf) [↑](#footnote-ref-3)
3. CFLA prezentācija: [2014-2020 periods UK A.Krumina 2023 (esfondi.lv)](https://www.esfondi.lv/uk_ak_2014_2020_assets/01_uzraudzibas_komiteja/01_s%C4%93de/2023-12-06_uk_sede/1_darba_materiali/1.2_cfla_progress_14-20_uk_06122023.pdf) [↑](#footnote-ref-4)
4. VARAM prezentācija: [PowerPoint Presentation (esfondi.lv)](https://www.esfondi.lv/uk_ak_2014_2020_assets/01_uzraudzibas_komiteja/01_s%C4%93de/2023-12-06_uk_sede/1_darba_materiali/2_varam_2211_ikt_uk_06122023.pdf) [↑](#footnote-ref-5)
5. LM prezentācija: [PowerPoint Presentation (esfondi.lv)](https://www.esfondi.lv/uk_ak_2014_2020_assets/01_uzraudzibas_komiteja/01_s%C4%93de/2023-12-06_uk_sede/1_darba_materiali/3_lm_9144_uk_06122023.pdf) [↑](#footnote-ref-6)
6. [Mājoklis vispirms pakalpojuma izmēģinājumprojekts uzrāda daudzsološus rezultātus bezpajumtniecības novēršanai Latvijā | Sabiedrības integrācijas fonds (sif.gov.lv)](https://www.sif.gov.lv/lv/jaunums/majoklis-vispirms-pakalpojuma-izmeginajumprojekts-uzrada-daudzsolosus-rezultatus-bezpajumtniecibas-noversanai-latvija) [↑](#footnote-ref-7)
7. Par Mājokļu pieejamības pamatnostādnēm 2023.–2027. gadam: [Par Mājokļu pieejamības pamatnostādnēm 2023.–2027. gadam (likumi.lv)](https://likumi.lv/ta/id/347211-par-majoklu-pieejamibas-pamatnostadnem-2023-2027-gadam) [↑](#footnote-ref-8)
8. SM prezentācija: [PowerPoint Presentation (esfondi.lv)](https://www.esfondi.lv/uk_ak_2014_2020_assets/01_uzraudzibas_komiteja/01_s%C4%93de/2023-12-06_uk_sede/1_darba_materiali/4_sm_211_platjosla_uk_06122023.pdf) [↑](#footnote-ref-9)